Nouvelle Union Populaire écologiste et sociale (NUPES)
Nouvelle Union Populaire écologiste et sociale (NUPES) (dansk: Nye folkelige økologiske og sociale Union) er en fransk valgalliance, der blev oprettet i april–maj 2022. Alliancen består af venstreorienterede partier og midterpartier, der er i opposition til præsident Emmanuel Macron.

Partierne i alliancen har aftalt, at de ved valget til Nationalforsamlingen i 2022 opstiller én fælles kandidat i hver enkeltmandskreds på det franske fastland.

Alliancens partier består af fire grupperinger:

Det oprørske Frankrig og allierede  
 Det oprørske Frankrig (LFI) med præsidentkandidat Jean-Luc Mélenchon.

 Venstrepartiet (PG). 

 Sammen ! (E !).

 Picardiet stående (PD) med François Ruffin. 

 Økologisk revolution for det levende (REV) med Aymeric Caron.

 Uafhængige arbejderparti (POI) med de tidligere præsidentkandidater Gérard Schivardi og Daniel Gluckstein.

Økologiske gruppering 
 Europa Økologi. De Grønne (EELV).

 Génération.s (G.s) med den tidligere præsidentkandidat Benoît Hamon.

 Nye Demokrater (ND). Udbrydere af La République en marche ! (LREM). 

 Den økologiske generation (GÉ) med den tidligere minister Delphine Batho.

Socialistpartiet og allierede 
 Socialistpartiet med Olivier Faure.

 Place Publique (PP) med Raphaël Glucksmann.

Kommunistpartiet og allierede 
Det franske kommunistparti (PCF) med Fabien Roussel.

 Pour La Réunion, et venstrefløjsparti på Réunion.

 Tavini Huiraatira, et parti i Fransk Polynesien, Partiet ligger mellem centrum-venstre og venstrefløjen.

Partier udenfor valgalliancerne  
Nogle partier har valgt at stå udenfor valgalliancerne. De vigtigste alliancefrie partier i centrum–venstre og på venstrefløjen er:  
 Midterpartiet Det radikale venstreparti (PRG), der fik tre mandater ved valget til Nationalforsamlingen i 2017, men som ved valgene i 2012 og tidligere var meget større. Ved de flere valg fra 1972 til 2017 var de radikale i PRG allierede med Socialistpartiet. 

 Venstrefløjspartiet Nouveau Parti anticapitaliste (NPA), der opstillede Philippe Poutou ved  præsidentvalgene i 2012, i 2017 og i 2022.

 Venstrefløjspartiet Arbejdernes Kamp (LO), der opstillede Nathalie Arthaud ved præsidentvalgene i 2012, i 2017 og i 2022.

Politiske partier i Frankrig
Etableret i 2022